Source: http://accace.sk/newsroom/aktualne-novinky/114909/105037/accace-v-etrend-zrazkova-dan-zo-zivotneho-poistenia
Timestamp: 2017-04-24 09:14:55+00:00

Document:
Zrážková daň zo životného poistenia | Accace v eTrend - Aktuálne novinky - Accace Slovakia
Zrážková daň zo životného poistenia | Accace v eTrend
Accace odpovedá na dotazy čitateľov eTRENDu v poradniSkončilo mi investičné životné poistenie a poisťovňa mi ako fyzickej osobe pri výplate plnenia zrazila daň. Mám aj hypotéku, ktorej úroky sú vo vyššej výške ako mi bola zrazená daň zo zisku z poistenia. Môžem požiadať o vrátenie dane z ukončeného poistenia? Môžem zohľadniť pozitívne úroky získané z bežného účtu/terminovaného vkladu s negatívnymi úrokmi z hypotéky?
Odpovedá Peter Pašek, Managing Director & Partner, Accace SlovakiaV prípade Vami uvádzaného príjmu z investičného poistenia sa jedná o plnenie z poistenia pre prípad dožitia určitého veku.
Berte prosím na vedomie, že takéto plnenie sa považuje za príjem v súlade s §7 ods. 1 písm. e) Zákona o dani z príjmu (ďalej len „ZDP“). Chceli by sme upozorniť, že takýto príjem v súlade s §43 ods. 3 písm. f) ZDP podlieha zrážkovej dani, ktorá sa počíta v súlade s §43 ods. 5 písm. a) ZDP z predmetného poisteného plnenia, zníženého o zaplatené vklady alebo poistné.
V prípade príjmov v podobe úrokov z bežného účtu sa jedná o príjem v súlade s §7 ods. 1 písm. b) ZDP. Takýto príjem rovnako podlieha zrážkovej dani v súlade s §43 ods. 3 písm. a) ZDP. V tomto prípade sa pri výpočte zrážkovej dane berie do úvahy len samotný príjem, t.j. neznižuje sa o prípadné iné položky.
Chceli by sme vás upozorniť, že v oboch hore uvedených prípadoch sa v súlade s §43 ods. 6 ZDP považuje daňová povinnosť vykonaním zrážky za vysporiadanú. Berte prosím na vedomie, že predmetné príjmy sa ani neuvádzajú v daňovom priznaní.
Berúc do úvahy vyššie uvedené znamená to, že Vami navrhované zápočty nie je možné v súlade so znením ZDP vykonať. Kontakt:
Accace v eTrend: Využitie reprodukčnej obstarávacej ceny pri predaji domu

References: §7
 §43
 §43
 §7
 §43
 §43